### Beslutninger

Marius Hermansen og Magistratsafdelingen for Teknik og Miljø med bemærkning, at byrådet i sit møde den 30. august 2023 har vedtaget Magistratens foranstående indstilling af 21. august 2023.

Enhedslisten de Rød-Grønnes byrådsgruppe kunne ikke tiltræde indstillingen.

### Resume

Byrådet vedtog med budget 2023-26, at ejendomsområdet skal samles, og at der skal udarbejdes et konkret oplæg forud for budgetlægningen for 2024. Magistraten behandlede på sit møde 8/5-2023 en statusindstilling for arbejdet, som blev tiltrådt. Heri indgik etablering af en overgangsledelse herunder konstituering af chef for overgangsledelsen pr. 1. juni og frem til, at en permanent ejendomschef kan tiltræde. Denne indstilling udgør oplæg til beslutning, forud for budgetlægningen for 2024.

### Beslutningspunkter

Det indstilles:

At 1) Der gennemføres en samling på ejendomsområdet med afsæt i det i sagen beskrevne grundlag. Det er et opdateret grundlag fra behandlingen i Magistraten 8/5 og forligskredsen 21/6. Den anbefalede model for Aarhus Ejendomme tager afsæt i byrådets vedtagelse i budget 2023, de mange input og ønsker fra dialog og inddragelse, erfaringer fra andre kommuner med videre.

At 2) De beskrevne visioner i forhold til klima, brugerfokus, effektiv bygningsdrift og faglige fællesskaber er der fuld opbakning til hurtig og markant realisering af, og de økonomiske potentialer tages til efterretning.

At 3) Den anbefalede model indebærer, at de nuværende bygningsafdelinger, ejerskab til bygninger med tilhørende budgetter (drift og anlæg) samt tekniske servicemedarbejdere samles organisatorisk. Der gøres dog Til [adresse] via Magistraten Fra Teknik og Miljø, Borgmesterens Afdeling Dato 14. august 2023 Organisatorisk samling på ejendomsområdet side 2 af 10 undtagelser på udvalgte områder. Den nye enhed gives foreløbigt titlen ”Aarhus Ejendomme”.

At 4) Der lægges vægt på at bevare en stærk lokal forankring og tilstedeværelse på de enkelte institutioner, og der fortsat skal være fleksibilitet i udførslen af ikkebygningsrelaterede serviceopgaver. Der er udarbejdet en model for, hvorledes institutionsledere eller magistratsafdelingerne kan beholde råderet over en del af driftsbudgettet til indvendigt vedligehold efter samling i [adresse]. Dette giver magistratsafdelingerne eller den enkelte institution mulighed for at omprioritere anvendelsen af lokaler eller få udført andre bygningsmæssige forandringer.

At 5) Tilbagemelding på de afgivne HMU-høringssvar inkl. risiko- og mulighedsvurdering tages til efterretning. Svarene indgår også i kommende dialog. Samtidig er der vedlagt en plan for den videre MED-behandling, som skal sikre, at medarbejderinddragelsen kommer til at foregå ordnet og samtidig i alle afdelinger. I budgetaftalen fremgik, at medarbejderne ikke skal have bekymringer for jobsikkerheden. Det gælder fortsat.

At 6) Teknik og Miljø bemyndiges til i samarbejde med Borgmesterens Afdeling og under inddragelse af de øvrige magistratsafdelinger at indarbejde de bevillingsmæssige konsekvenser i budget 2024. Der igangsættes straks en implementeringsgruppe under overgangsledelsen. Det anbefales, at ’Pulje til klimavenligt byggeri’ og ’Pulje til velfærdstilbud’ fremadrettet udmøntes i samarbejde med Bygningsbehovsgruppen og under administrativ og politisk inddragelse af magistratsafdelingerne. Midlerne skal fortsat gå til de ønskede formål og effekten dokumenteres.

At 7) Der gennemføres en evaluering af ressourcefordeling, incitamenter mv. efter 1-2 år, hvormed der bliver mulighed for korrektion af fejl, der uundgåeligt vil ske i så stor en organisationsomlægning. Magistraten vil som politisk styregruppe løbende evaluere processer på ejendomsområdet, herunder bl.a. for at sikre at afdelingerne har tilstrækkelige ressourcer og viden på ejendomsområdet til at understøtte et godt samarbejde.

### Sagsforløb

Udvalg: Magistraten

Dato: 21-08-2023

Hans Koch: 3

Fremsendes til [adresse] med bemærkning, at Magistraten i mødet den 21. august 2023 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 14. august 2023.

Borgmesterens Afdeling og Magistratsafdelingen for Teknik og Miljø udarbejder et notat om endelig afgrænsning af overførte bevillinger (flyttes budget eller regnskab), således at der følges et ensartet princip. Dette notat tilgår Magistraten i 4. kvartal 2023.

Rådmand August Friis deltog ikke i sagens behandling.